Colau demana que no es criminalitzi els joves de les manifestacions

Context: La batllessa de Barcelona, Ada Colau, ha fet una declaració institucional per a fer balanç dels incidents dels últims dies i demanar que no es criminalitzin els joves, protagonistes en les protestes que de moment han acabat amb divuit persones amb presó sense fiança: 'Ens cal escoltar molt més què diu la gent jove i no criminalitzar-los mai. Separar entre actituds puntuals violentes, d'allò que és un malestar molt greu, profund, que prové de la frustració d'una generació que no se sent representada, i a la que segurament no s'ha escoltat prou'. Colau també ha demanat que el president del govern espanyol en funcions, Pedro Sánchez, i el president de la Generalitat, s'asseguin i parlin: 'Si poden parlar per a coordinar els dispositius policíacs, com no poden parlar del problema de fons que tenim?', s'ha preguntat, en referència a la coordinació de cossos policíacs entre el ministeri de l'Interior espanyol i el Departament d'Interior de la Generalitat. La batllessa creu que la solució no arribarà en poc temps, però que es pot treballar en una estratègia per a desblocar la situació a curt termini. També ha sol·licitat dues taules de diàleg a nivell estatal com català, que siguin permanents i que treballin per una solució política.

Answer: divuit

Question: Quantes persones hi ha amb presó sense fiança?

Answer: s'asseguin i parlin

Question: Què vol Colau que facin Sánchez i el president de la Generalitat?

Answer: desblocar la situació

Question: Què diu la batllessa que es pot aconseguir a curt termini?


El preu del tabac enfronta Andorra i la Unió Europea

Context: El preu del tabac ha afegit tensió a la relació entre Andorra i la Unió Europea (UE) per l'acord d'associació que negocien. El govern del Principat ha advertit que renunciaria a signar el pacte si la UE vol incloure-hi la qüestió de la fiscalitat i, en conseqüència, pretén obligar a apujar el preu del tabac. La ministra d'Afers Estrangers, Maria Ubach, ha estat taxativa i ha advertit: 'Si s'insisteix en la fiscalitat, no podrem continuar la negociació d'aquest acord.' Abans, tant liberals com socialistes havien expressat malestar per la possibilitat de cedir sobirania fiscal a la UE pel tabac.

Answer: El preu del tabac

Question: Què ha afegit tensió a la relació entre Andorra i la Unió Europea?

Answer: d'associació

Question: Quin acord estan negociant Andorra i la Unió Europea?

Answer: apujar el preu del tabac

Question: A què obligaria a fer el fet d'afegir a l'acord la qüestió de la fiscalitat?


El PP assegura que ha pactat cinquanta mesures amb Ciutadans

Context: El vice-secretari d'Organització del PP, Fernando Martínez-Maillo, ha assegurat que el seu partit ja ha acordat amb Ciutadans cinquanta mesures concretes perquè formin part d'un futur acord d'investidura a favor de Mariano Rajoy. Ha insistit en que es manté l'optimisme sobre la possibilitat des signar l'acord aviat. En la roda de premsa de després del segon dia de negociació, el dirigent popular ha rebaixat la importància de les discrpàncies que existeixen entre les dues parts. 'Hi ha un moderat optimisme perquè existeix aquesta predisposició d'acordar. Anem avançant”, ha subratllat Maillo. La comissió negociadora dedicarà avui a la tarda i demà al matí a redactar les mesures i intercanviar-se els documents, tan sobre el capítol econòmic que ja han discutit com sobre la política social i les pensions.

Answer: cinquanta

Question: Quantes mesures diu Maillo que han acordat amb Ciutadans?

Answer: d'acordar

Question: Quina predisposició diu Maillo que hi ha entre les dues parts?

Answer: Mariano Rajoy

Question: De qui garantirien la investidura aquests acords?


El govern filipí i els rebels maoistes acorden un alto el foc indefinit

Context: El govern filipí i els rebels maoistes han signat aquest divendres un alto el foc indefinit en el marc dels esforços per acabar amb un conflicte que es prolonga des de fa gairebé cinc dècades i que ha deixat uns 40.000 morts. 'Hi ha un pla clar per accelerar les negociacions de pau', ha declarat Jose Maria Sison, el fundador del Partit Comunista, que viu exiliat a Països Baixos, a Reuters. Segons ha dit, l'acord d'alto el foc inclou un calendari de converses sobre reformes polítiques, econòmiques i constitucionals. A més, les converses aplanen el camí cap a una amnistia dels presos polítics. Les dues parts tornaran a reunir-se un altre cop a Oslo el pròxim 8 d'octubre. Segons havia explicat prèviament el Ministeri d'Exteriors de Noruega, país amfitrió de les converses, la declaració suposa la prolongació de l'alto el foc unilateral declarat per les dues parts el cap de setmana passat.

Answer: 40.000

Question: Quantes morts ha suposat el conflicte bèl·lic?

Answer: Reuters

Question: On viu Jose Maria Sison?

Answer: reformes polítiques, econòmiques i constitucionals

Question: Sobre què versarà el calendari de converses?


El TSJC torna a refusar un recurs de Foment del Treball contra la vaga general

Context: El Tribunal Superior de Justícia de Catalunya (TSJC) ha desestimat per segona vegada un recurs de Foment del Treball contra la vaga general convocada per demà. La patronal diu que no hi ha motius laborals que justifiquin la vaga, mentre que el sindicat convocant, la Intersindical-CSC, diu que sí i posa d'exemple el decret del govern espanyol per a facilitar la sortida de les empreses de Catalunya. El jutge de la sala social del TSJC ha escoltat totes les parts i ha decidit de mantenir la convocatòria de vaga. Ahir la sala contenciosa administrativa ja va rebutjar un recurs de la patronal perquè no tenia competències per a prendre una decisió.

Answer: contra la vaga general

Question: Contra què va presentar un recurs Foment del Treball?

Answer: no hi ha motius laborals que justifiquin la vaga

Question: Quin és l'argument per presentar el recurs?

Answer: Intersindical-CSC

Question: Qui convoca la vaga de demà?


El Macba segueix el rastre de la influència del punk en l'art contemporani

Context: 'No és una exposició sobre la cultura punk sinó sobre la seva influència en l'art'. Aquesta sentència resumeix a la perfecció la idea de la mostra 'Punk. Els seus rastres en l'art contemporani' que es pot veure a partir d'avui al Museu d'Art Contemporani de Barcelona. L'autor d'aquesta frase és el comissari de la mostra, David G Torres, que també sosté que algunes actituds típiques del 'punk' com ara l'inconformisme, el malestar, el soroll, la sexualitat, la violència i la protesta han perviscut en moltes expressions artístiques. La mostra, que procedeix del Centro de Arte 2 de Mayo de Madrid, arriba ampliada a Barcelona. La principal novetat és la incorporació d'un espai documental que parla dels trets del punk en la creació contemporània i un àmbit on els artistes reflecteixen el context de conflicte dels setanta.

Answer: 'Punk. Els seus rastres en l'art contemporani'

Question: Com s'anomena la mostra?

Answer: al Museu d'Art Contemporani de Barcelona

Question: On s'exposa la mostra 'Punk. Els seus rastres en l'art contemporani'?

Answer: l'inconformisme, el malestar, el soroll, la sexualitat, la violència i la protesta

Question: Quines actituds són representatives del punk?


Ciutadans tenia a sou un membre de la JEC que prenia decisions contra Puigdemont

Context: Ciutadans va pagar de manera mensual a un vocal de la Junta Electoral espanyola (JEC) mentre participava en debats sobre el conflicte entre Catalunya i l'estat espanyol i les eleccions de 2017 i 2019. Així ho ha desvetllat una investigació d'eldiario.es, que diu que aquest vocal era Andrés Betancor, catedràtic de Dret Administratiu a la Universitat Pompeu Fabra. Betancor va ingressar a la JEC l'octubre del 2017, proposat per Ciutadans. Llavors ja tenia un càrrec d'assessor al partit i un despatx a les oficines del congrés espanyol. Fonts de la formació han explicat que el tenien en nòmina a la vegada que feia les seves funcions a la JEC. Com a membre de la JEC, Betancor va participar en resolucions contra l'independentisme com l'exclusió de la candidatura del president Carles Puigdemont a les eleccions europees del 2019, després d'un recurs de Ciutadans i el PP.

Answer: Andrés Betancor

Question: A quin membre de la JEC va pagar mensualment Ciutadans?

Answer: octubre del 2017

Question: Quan va ingressar Betancor a la JEC?

Answer: eldiario.es

Question: Qui ha fet la investigació que ha desvetllat la notícia?


El govern espanyol reclama a la Generalitat de reduir la despesa sanitària i farmacèutica

Context: El govern espanyol ha reclamat a la Generalitat que elabori un pla per a reduir la despesa sanitària i farmacèutica. En una carta que ha avançat La Vanguardia, el govern espanyol justifica la demanda en el fet que Catalunya no ha complert la taxa de referència establerta per la Comissió Delegada del Govern d'Afers Econòmics els anys 2017 i 2018, que se situava en el 2,1% i el 2,4%, respectivament. El document reclama als departament d'Economia i Salut que abans del 15 de setembre lliurin un informe que analitzi la situació i detalli mesures específiques per a reduir la despesa. Pel que fa a la despesa en productes sanitaris, el govern espanyol mostra un 'especial interès' en les exopròtesis –les que substitueixen un membre– i les endopròtesis –les que substitueixen una articulació–, a més d'altres productes amb un 'cost alt'. La carta diu que, a banda del 2017 i 2018, Catalunya ja va superar les taxes de referència establertes l'any 2016 i que, per aquest motiu, cal aplicar 'mesures i propostes de millora' per a reduir la despesa en medicaments i productes sanitaris.

Answer: sanitària i farmacèutica

Question: Quina despesa vol el govern espanyol que es redueixi a Catalunya?

Answer: abans del 15 de setembre

Question: Quan ha de presentar l'informe el departament d'Economia i Salut?

Answer: un membre

Question: Què substitueixen les exopròtesis?


La Generalitat i les Corts posen en marxa una comissió sobre el sistema de finançament i el deute històric

Context: El ple del Consell ha aprovat, complint el mandat de les Corts, la posada en marxa de la comissió mixta entre el Consell i els diferents grups parlamentaris de les Corts sobre la reforma del sistema de finançament autonòmic i la valoració del deute històric. La comissió mixta serà un espai de diàleg i trobada sobre la situació i les propostes d'acció al País Valencià en estes matèries, segons ha informat la vicepresidenta i portaveu del Consell, Mónica Oltra, en la roda de premsa posterior al ple. Esta comissió es reunirà, com a mínim, amb caràcter trimestral i també ho farà, sempre que siga possible, abans de cada Consell de Política Fiscal i Financera (CPFF) en què se'n vagen a tractar assumptes referits a finançament autonòmic i deute històric. L'objectiu serà fixar posicions i acostar postures comunes entre els membres del Consell i els representants de les Corts. En el cas que el CPFF fora convocat amb una antelació mínima que impossibilitara la convocatòria i celebració de la comissió mixta abans del mateix, es realitzarà una reunió immediatament després de la del CPFF per a donar compte d'allò tractat en la trobada. De les reunions d'esta comissió s'aixecarà una acta que deixe constància dels acords i deliberacions plantejades.

Answer: amb caràcter trimestral

Question: Cada quan es reunirà com a mínim la comissió?

Answer: la reforma del sistema de finançament autonòmic i la valoració del deute històric

Question: Sobre quin tema tractarà la comissió?

Answer: mixta

Question: Com serà aquesta comissió?


La Xina eleva a cinquanta-sis els morts pel nou coronavirus

Context: La Comissió Nacional de Salut de la Xina ha elevat a 56 els morts pel brot del nou coronavirus (2019-nCoV) i a 1.975 els casos confirmats, entre els quals s'inclouen 324 que es troben en estat crític. A més, les autoritats sanitàries de la Xina han alertat de 2.684 casos sospitosos que s'estan investigant. Això se suma al fet que les autoritats l'estat francès van confirmar divendres els seus primers tres casos del nou coronavirus, el primer registrat a Europa. El govern nord-americà, per la seva banda, va confirmar que hi ha un segon pacient infectat al país. Es té constància també de dos casos a Corea del Sud i dos més al Japó, Hong Kong, Macau i el Vietnam. A Taiwan se n'ha registrat un, igual que a Singapur.

Answer: 324

Question: Quantes persones es troben en estat crític per coronavirus segons la Comissió Nacional de Salut de la Xina?

Answer: 2.684

Question: Quants casos sospitosos s'estan analitzant a Xina?

Answer: dos

Question: Quants casos hi ha hagut al Japó?


Una regidora de Verges deixa la CUP per assetjament psicològic d'un company

Context: L'actual segona tinenta de batllia i regidora de Salut, Participació i Atenció a les persones de Verges (Baix Empordà), Susagna Ribas, ha deixat la CUP perquè un company l'assetjava psicològicament, segons que fa saber el Diari de Girona. El vot contrari al pressupost de Ribas (pels motius que va detallar a Twitter) en un ple extraordinari de dilluns passat va ser la gota que va fer vessar el got. Ribas entrarà ara al grup no adscrit, en un consistori on la resta d'edils són de Junts Fem Poble (CUP), que assegura que es va activar el protocol intern en tenir constància de la denúncia i que es va apartar l'assetjador. Tanmateix, Ribas n'ha criticat la 'mala gestió' en un fil de piulets i el poc suport que ha rebut. I evidentment no puc continuar participant d'un grup q m'indica contínuament q no em creuen, encara q l'assetjador el van convidar a marxar del grup, hi és d'altres maneres… — Susagna Ribas ⭐ (@susagna40) January 30, 2020   . l'article no explica res més q el q vaig escriure aquí i a Twitter.

Answer: un company

Question: Qui assetjava psicològicament a Ribas?

Answer: Verges

Question: D'on era segona tinenta de batllia Ribas?

Answer: Salut, Participació i Atenció a les persones

Question: Quina regidoria tenia Ribas?


La fiscalia demana sis anys de presó per un jove empresonat per les protestes contra la sentència

Context: La fiscalia demana sis anys de presó i una multa de 7.200 euros per a un jove nord-americà per un presumpte delicte de desordres públics i altres de danys durant la vaga general del 18 d'octubre a Barcelona, en el marc de les protestes en contra de la sentència contra el procés. En l'escrit d'acusació consultat per Europa Press, el fiscal relata que l'acusat, Charles Andrew Pittman, va fer accions 'dirigides a pertorbar l'ordre social, posant en greu perill la integritat física de les altres persones' a la manifestació i de l'immobiliari urbà. Afirma que el sospitós va intentar cremar una paperera a la cruïlla dels carrers Gran Via i Aribau, i veu en les seves accions la 'clara intenció de menyscabar la propietat aliena i pública i, al seu torn, alterar la tranquil·litat ciutadana'. També considera provat que, més tard, va intentar cremar un contenidor municipal. El fiscal atribueix a l'investigat la 'clara intenció que el foc es propagués i calcinar completament' el contenidor, i demana que pagui 489 euros a l'empresa propietària pels desperfectes. Pena d'expulsió L'acusat està en presó provisional d'ençà del 19 d'octubre, i el fiscal divideix la petició de la pena de presó a dos anys per un presumpte delicte de desordres i quatre anys per danys.

Answer: 7.200 euros

Question: Quina multa li demana la fiscalia al jove?

Answer: Barcelona

Question: On va ocasionar desordres el jove?

Answer: Charles Andrew Pittman

Question: Com es diu l'acusat?


Us vam avisar. La salut del català, quaranta anys després

Context: No són els genets de l'Apocalipsi de la llengua catalana, com suggereixen tant els detractors que els titllen de pessimistes exagerats com els qui, lloant-los, fan veure que en reprodueixen una radicalitat visceral que ells, en realitat, no prediquen. Allò que diuen és greu i preocupant, però són precisos, realistes i durs. La lingüista Carme Junyent i els filòlegs Josep Murgades i Jordi Badia van radiografiar dijous proppassat a l'Institut d'Estudis Catalans la situació del català per a desmentir els diagnòstics que diuen que va tot bé. I van alertar que, més aviat, la situació fa molt mala espina. 'El català es troba en perill d'extinció.'   Fa quaranta anys, la revista de llengua i literatura Els Marges va publicar l'editorial 'Una nació sense estat, un poble sense llengua', que deu ser, juntament amb el manifest Koiné, l'escrit sobre la qüestió lingüística que ha aixecat més polseguera a Catalunya després de la dictadura. El manifest, nom amb què s'hi ha referit sempre tothom, feia una relació dels actes de repressió franquista contra el català i de la resta de causes que havien conduït la nostra societat del monolingüisme a un bilingüisme, causa, deien, de la situació precària del català.

Answer: que va tot bé

Question: Quins diagnòstics van desmentir Junyent, Murgades i Badia?

Answer: en perill d'extinció

Question: Com diuen que es troba el català?

Answer: Una nació sense estat, un poble sense llengua

Question: Quin títol duia l'editorial que es va publicar a Els Marges?


El PSOE insta Podem a negociar primer el programa i després els noms

Context: El pas al costat del cap de Podem, Pablo Iglesias, que ha renunciat a ser present al consell de ministres espanyol per fer possible l'acord per a un govern de coalició, ha obtingut resposta del PSOE, que creu ara que és possible de 'arribar a un acord' sempre que no hi hagi vets ni tampoc 'imposicions' per part de Podem. Fonts socialistes han apuntat que el president del govern espanyol en funcions 'escoltarà les propostes' de Podem i 'decidirà l'equip'. 'Comencem pels continguts, primer programa i després govern', han apuntat aquestes fonts. Tot plegat arriba després d'haver traslladat avui, el cap de Podem, al secretari general del PSOE, Pedro Sánchez, que renuncia a formar part de l'executiu de coalició entre el PSOE i Podem –tal com reclamava Sánchez– per fer possible un executiu amb una representació proporcional de la seva formació on el PSOE no exerceixi més 'vets'. Iglesias ho ha fet públic en un piulet i un vídeo que ha penjat a la xarxa on apunta que, després d'haver-hi reflexionat, entén que ell no ha de ser 'l'excusa' perquè no hi hagi un govern de coalició d'esquerres. 'Estar al consell de ministres o no no serà un problema sempre que no hi hagi més vetos i la presència d'Unides Podem al govern sigui proporcional als vots', apunta.

Answer: Pablo Iglesias

Question: Qui és el cap de Podem?

Answer: sempre que no hi hagi vets ni tampoc 'imposicions' per part de Podem

Question: Com es pot arribar a un acord segons el PSOE?

Answer: a la xarxa

Question: On ha penjat Iglesias un piulet anunciant que renuncia a formar part de l'executiu de coalició entre el PSOE i Podem?


Mas, Pascal i Bonvehí es reuneixen per tancar els serrells de la candidatura al Partit Demòcrata

Context: L'ex-president de la Generalitat Artur Mas i els diputats de JxSí al parlament, Marta Pascal i David Bonvehí, s'han reunit a la seu de l'extinta CDC per tancar els últims serrells de la candidatura a la direcció del Partit Demòcrata Català (PDC). Fonts consultades per Europa Press han explicat que la reunió s'ha fet hores abans que es tanqui el termini de presentació de candidatures a la presidència, la direcció executiva –integrada per 12 membres–, la presidència del consell nacional i el defensor dels associats. Després de la reunió, Pascal i Bonvehí han acudit al parlament, on hi ha ple, per acabar d'ultimar els detalls d'una candidatura que es va anunciar ahir poc després que el president del grup de JxSí al parlament, Jordi Turull, renunciés a aspirar a ser coordinador general. De fet, a Pascal i Bonvehí se'ls ha vist a la cambra parlant amb el diputat i batlle de la Seu d'Urgell, Albert Batalla, i amb el diputat i batlle de Valls, Albert Batet, dos noms que no podran incorporar-se a la candidatura pel règim d'incompatibilitats aprovat al congrés fundacional del cap de setmana. En paral·lel, altres fonts han explicat a Europa Press que el president de la Generalitat, Carles Puigdemont, s'ha reunit amb Neus Munté, consellera de Presidència i candidata a vice-presidenta del Partit Demòcrata, i Jordi Turull. D'altra banda, la presidenta de la Diputació de Barcelona, Mercè Conesa, ha presentat la seva candidatura a presidir el consell nacional, i Reagrupament ha anunciat que presentava candidatura a la direcció executiva del partit.

Answer: a la seu de l'extinta CDC

Question: On s'han reunit Artur Mas amb Marta Pascal i David Bonvehí?

Answer: per tancar els últims serrells de la candidatura a la direcció del Partit Demòcrata Català

Question: Per què s'han reunit Artur Mas, Marta Pascal i David Bonvehí?

Answer: hores abans que es tanqui el termini de presentació de candidatures a la presidència

Question: Quan s'han reunit Artur Mas, Marta Pascal i David Bonvehí?


Multen Borrell amb 30.000 euros per haver fet servir informació privilegiada en la venda d'accions d'Abengoa

Context: La Comissió del Mercat de Valors espanyola (CNMV) ha imposat una multa de trenta euros al ministre d'Afers Estrangers espanyol, Josep Borrell, per haver fet servir informació privilegiada per a vendre accions d'Abengoa. La venda es va fer el 2015, quan el ministre era conseller de l'empresa, i poc abans que Abengoa presentés un pre-concurs de creditors i s'enfonsés a la borsa. La CMNV va començar a investigar el cas el juliol del 2017 i considera que Borrell ha comès 'una infracció molt greu', car va fer servir informació privilegiada per fer la transacció. Les deu mil accions eren propietat de Carolina Mayeur, ex-esposa seva, i es van vendre per un import de 9.030 euros. La multa imposada és la mínima per les faltes molt greus.

Answer: per haver fet servir informació privilegiada per a vendre accions d'Abengoa

Question: Per què s'ha multat a Josep Borrell?

Answer: La Comissió del Mercat de Valors espanyola

Question: Qui ha multat a Josep Borrell?

Answer: 2015

Question: Quan va vendre Josep Borrell accions d'Abengoa?


Torra reuneix a palau partits i entitats independentistes per encarar la negociació amb el govern espanyol

Context: El president de la Generalitat, Quim Torra, avui la taula de partits i entitats independentistes al Palau de la Generalitat. El propòsit és de traslladar-los el contingut de la reunió que va tenir amb el president del govern espanyol, Pedro Sánchez, el 6 de febrer. Aquests darrers dies el govern havia expressat la voluntat que aquesta trobada es fes lluny dels focus mediàtics i de la pressió, per això no ha estat convocada públicament. Torra defensa en aquesta taula de partits i entitats la necessitat d'exigir la figura d'un mediador internacional en la taula de negociació entre els governs. Una taula que va dir el president del govern espanyol, Pedro Sánchez, s'hauria de reunir per primera vegada abans no acabi aquest mes de febrer. La figura del mediador és motiu de discòrdia entre Junts per Catalunya i ERC; si els primers el consideren un requisit imprescindible per a poder certificar la voluntat real de negociació del govern espanyol, per als segons és prescindibe i no pot esdevenir 'una escusa' per evitar que es posi en marxa la taula entre governs.

Answer: Pedro Sánchez

Question: Amb qui es va reunir Quim Torra?

Answer: 6 de febrer

Question: Quan es van reunir Pedro Sánchez i Quim Torra?

Answer: el govern havia expressat la voluntat que aquesta trobada es fes lluny dels focus mediàtics i de la pressió

Question: Per què no ha estat convocada públicament la reunió entre Pedro Sánchez i Quim Torra?


Albert Rivera diu ara que no ha vetat mai Mariano Rajoy

Context: El president de Ciutadans, Albert Rivera, ha dit l'endemà de les eleccions que mai no hi ha hagut vet al president del govern espanyol, Mariano Rajoy, i que el seu partit utilitzarà els seus escons perquè hi hagi canvi i regeneració. Tanmateix, aquesta afirmació contrasta amb el discurs previ a les eleccions: 'Nosaltres no volem que Rajoy governi, ja que Espanya està en un final de cicle i això requereix un nou president', va dir fa uns dies. Rivera ha mantingut aquest discurs durant tota la campanya i el seu vet a Rajoy l'ha verbalitzat més d'una vegada. De fet, un dia més tard va pronunciar aquesta frase en clara al·lusió al líder popular: 'Només frenarem al populisme amb un govern nou. Els vots de Ciutadans no donaran suport a qui va pactar amb Bárcenas.' I a continuació va afegir: 'Si Rajoy accepta que no pot governar algú que apareix en els papers de Bárcenas, llavors ens asseurem amb ells com també ens podríem asseure amb el PSOE. El líder no pot estar sota sospita de corrupció.' Avui Rivera ha proposat que es reuneixin PP, PSOE i Ciutadans per parlar de reformes i deixar per al finalel debat de les butaques.

Answer: perquè hi hagi canvi i regeneració

Question: Per a què utilitzarà els seus diputats Ciutadans?

Answer: el seu vet a Rajoy

Question: Què ha verbalitzat Rivera en algunes ocasions durant la campanya?

Answer: corrupció

Question: Sota quina sospita diu Rivera que no ha d'estar el líder?


L'error d'Espanya provant d'inhabilitar els experts de l'ONU que van exigir la llibertat dels presos

Context: La resolució del Grup de Treball contra les Detencions Arbitràries ha preocupat a La Moncloa. Així es desprèn de la decisió del govern espanyol de protestar formalment contra la decisió d'aquest òrgan dependent del Comitè de Drets Humans de l'ONU, i que dimecres va demanar l'alliberament immediat d'Oriol Junqueras, Jordi Sànchez i Jordi Cuixart. Per mitjà del seu ambaixador davant l'ONU a Ginebra, Cristóbal González-Aller, l'executiu de Pedro Sánchez ha presentat avui unes notes verbals davant l'ONU perquè es revisi l'opinió d'aquest grup treball al·legant que inclou diversos 'errors i distorsions' i que hi ha hagut un conflicte d'interessos per la composició del grup. Tanmateix, Espanya ja no pot modificar la resolució, perquè ja va fer les protestes pertinents en les al·legacions presentades el passat 8 de novembre. Ara el govern espanyol té sis mesos per a respondre la decisió, però no sobre el contingut, sinó per explicar si obre una investigació arran de les vulneracions de drets dels presos i si modifica lleis 'per harmonitzar-les' amb les seves obligacions internacionals. 'Van deixar escapar el moment processal per fer les protestes pertinents, i ara ja no les poden fer.

Answer: Cristóbal González-Aller

Question: Qui és l'ambaixador espanyol davant l'ONU a Ginebra?

Answer: a La Moncloa

Question: A qui ha preocupat la resolució del Grup de Treball contra les Detencions Arbitràries?

Answer: l'alliberament immediat d'Oriol Junqueras, Jordi Sànchez i Jordi Cuixart

Question: Què va demanar dimecres el Grup de Treball contra les Detencions Arbitràries?


Colau i Noguera aborden els reptes comuns del present i del futur de Barcelona i Palma

Context: El batlle de Palma, Antoni Noguera, i la batllessa de Barcelona, Ada Colau, han abordat avui els reptes comuns de present i de futur de les seves ciutats. Segons ha detallat l'Ajuntament de Palma en una nota informativa, durant la reunió els batlles han assenyalat l'habitatge, la lluita contra el canvi climàtic i la cultura com a eixos centrals per a la transformació. Noguera ha destacat que 'ha estat una trobada per compartir relats, experiències i també iniciatives, especialment amb el tema de l'habitatge' i ha mostrat interès per com s'ha gestionat a Barcelona el contracte elèctric d'autoproducció. Així mateix, el batlle de Palma també ha ressaltat el tema de la cultura com 'un pilar imprescindible del nou relat de les ciutats mediterrànies com Barcelona o Palma'. Per la seva banda, Colau ha defensat que les ciutats han de treballar juntes i ha explicat que Palma i Barcelona comparteixen el model de ciutat 'en el qual el tema turístic és una activitat important que ha de ser d'èxit però sostenible'. 'Ja compartim amb Palma experiències per posar ordre i que l'activitat turística sigui profitosa però conciliable amb altres usos', ha manifestat la batllessa de Barcelona.

Answer: Antoni Noguera

Question: Qui és el batlle de Palma?

Answer: amb el tema de l'habitatge

Question: Quines iniciatives han compartit especialment?

Answer: que les ciutats han de treballar juntes

Question: Què ha defensat Colau?


Puigdemont comparteix la Crida Nacional per la República amb JxCat

Context: Carles Puigdemont va compartir ahir amb els membres de la candidatura de JxCat el 21-D el que ha anomenat com a Crida Nacional per la República. Puigdemont, Quim Torra i Jordi Sànchez encapçalen la conformació d'un moviment que aspira a trencar les costures dels partits independentistes i que, segons fonts de JxCat, preveu fer una convenció nacional constituent a la tardor. Segons fonts presents a la trobada, la diputada de JxCat Gemma Geis i el delegat de la Generalitat a Madrid, Ferran Mascarell, van presentar el manifest, que es farà públic dilluns en un acte a l'Ateneu Barcelonès. A partir d'aquí, començaran una campanya de recollida d'adhesions. La crida de Puigdemont per formar un nou subjecte polític arriba quan falta menys d'una setmana per a l'assemblea del PDECat, que ha de definir com vertebra la seva relació amb JxCat i concretar el seu ideari independentista.

Answer: a la tardor

Question: Quan està prevista la celebració de la convenció nacional?

Answer: a l'Ateneu Barcelonès

Question: On es farà públic el manifest que han presentat Gemma Geis i Ferran Mascarell?

Answer: com vertebra la seva relació amb JxCat

Question: Què es definirà en l'assemblea del PDECat?


Les Falles omplen els carrers de València en l'any del reconeixement de la Unesco

Context: València viu de ple les Falles 2017, un any especial en ser el primer des que la Unesco reconegués la candidatura de les festes a ser patrimoni immaterial de la Humanitat. La 'plantà' dels monuments de les falles principals suposa el tret de sortida oficial als dies grans de les festes. Des de primera hora del matí els carrers de la ciutat s'han omplert de monuments, que despleguen la seva càrrega satírica centrada en l'actualitat política. Turistes i veïns, música i petards per tot arreu així com les tradicionals parades de xurros i bunyols conformen l'habitual ambient faller d'aquests dies, que tindran la seva culminació amb la 'Cremà', aquest diumenge, on seguint la tradició els ninots seran engolits per les flames. Només se salvarà el ninot indultat d'enguany, una composició que amb el nom de 'La peixatera', homenatja el centenari del Mercat Central de València, i que es pot veure a la falla Almirall Cadarso-Conte Altea. L'actualitat política centra la mirada dels artistes fallers durant aquests dies.

Answer: La 'plantà' dels monuments

Question: Quin és el tret de sortida oficial de les falles?

Answer: en l'actualitat política

Question: En què es centra la temàtica dels monuments?

Answer: xurros i bunyols

Question: Quines parades són tradicionals a les falles?


El Museu Picasso de Barcelona prorroga les exposicions documentals de l'arxiu Sabartés i dels editors Gustavo Gili fins el 31 de març

Context: El Museu Picasso de Barcelona prorroga fins el 31 de març les exposicions 'Sabartés per Picasso per Sabartés' i 'Pablo Picasso i els editors Gustavo Gili: treball i amistat', que es van inaugurar el passat 23 de novembre. Des d'aleshores 148.287 visitants han passat per les sales del Museu per a contemplar els fons documentals de l'arxiu Sabartés i dels editors Gustavo Gil. Tot un 'èxit' que ha fet que la pinacoteca hagi decidit – 'gràcies a la generositat dels prestadors' – mantenir-les obertes més enllà de la data prevista inicialment, el 24 de febrer. Les mostres han permès mostrar per primera vegada l'arxiu personal de Jaume Sabartés, cinquanta anys després de la seva mort, format per gairebé set-centes cartes que Pablo Picasso li va enviar entre 1927 i 1967, i el Fons Anna Maria Torra i Gustau Gili Esteve adquirit pel Museu l'any 2014 així com una selecció del fons documental procedent de la Donació Editorial Gustavo Gili del mateix any. Els materials d'ambdues exposicions es completen amb obres del Musée National Picasso-París i de col·leccions particulars i d'altres arxius. En motiu de les mostres el Museu Picasso ha iniciat una nova línia editorial, la Col·lecció «Arxius / Museu Picasso Barcelona» que té com a objectiu principal la divulgació dels fons documentals del Museu per reforçar la seva funció com a centre d'estudis i investigació, donant a conèixer col·leccions específiques i altres llegats d'aquests fons i promoure noves línies de recerca sobre l'obra de Picasso.

Answer: 148.287

Question: Quantes persones han visitat les exposicions?

Answer: 24 de febrer

Question: Quin dia s'havien d'acabar les dues exposicions?

Answer: gairebé set-centes

Question: Quantes cartes de Picasso hi ha a l'arxiu de Sabartés?


Txell Bonet i Jordi Cuixart anuncien que tornaran a ser pares

Context: La periodista Txell Bonet i Jordi Cuixart, president d'Òmnium Cultural, han anunciat que tindran un altre fill al setembre. 'Cap presó ni repressió aturarà les ganes de seguir construint la nostra família', ha piulat Cuixart. La parella ha volgut anunciar-ho el dia de Sant Jordi. Ja tenen una criatura de dos anys, que tenia sis mesos quan Cuixart va ingressar a la presó, el 16 d'octubre de 2017. Cuixart, que també és pare de dos nois de la seva parella anterior, no vol que la presó sigui cap impediment per a continuar formant una família. Cap presó ni repressió aturarà les ganes de seguir construint la nostra família, i amb la meva companya no renunciem a creure en la bellesa de la vida.

Answer: al setembre

Question: Quan tindran un altre fill Bonet i Cuixart?

Answer: el dia de Sant Jordi

Question: Quin dia ho han anunciat?

Answer: dos

Question: Quants fills té Cuixart de la seva parella anterior?


La Comissió Europea no fa cas de la denúncia per vulneració de drets als afeccionats del Barça en la final de copa

Context: 'La Comissió [Europea] manca de competència general en el que respecta als drets fonamentals'. És la resposta de l'organisme a la demanda dels eurodiputats Jordi Solé, Josep-Maria Terricabras, Ramon Tremosa i Ernest Urtasun sobre la vulneració de la llibertat d'expressió dels afeccionats del Barça en la final de futbol de la copa de l'abril entre el Barça i el Sevilla. Als accessos al Wanda Metropolitano de Madrid la policia espanyola i la seguretat privada van prendre peces de roba de color groc i xiulets als seguidors del Barça. Malgrat la claredat de les preguntes, l'organisme ha al·legat que les qüestions plantejades no es refereixen a l'aplicació del dret de la Unió Europea. Els eurodiputats preguntaven, en primer lloc, si la Comissió considerava que la prohibició de vestir d'un color determinat és una violació del dret a la llibertat d'expressió, consagrat com a dret fonamental a l'article 11 de la Carta dels Drets Fonamentals de la Unió Europea i l'article 6 del Tractat de Lisboa. I afegien: 'Considera, la Comissió, que portar robar i símbols de color groc entra en l'àmbit de la llibertat d'expressió, o creu que podria ser considerat delicte?'.

Answer: de color groc

Question: Com eren les peces de roba que van prendre als seguidors del Barça?

Answer: la llibertat d'expressió

Question: Quins drets dels afeccionats del Barça creuen que es van vulnerar?

Answer: Wanda Metropolitano

Question: A quin estadi es va celebrar la final de copa?


Les Illes Balears, Còrsega, Sardenya i Gozo s'alien perquè la UE compensi la insularitat

Context: Les regions insulars de les Illes Balears, Còrsega, Sardenya i Gozo han signat una declaració per a reivindicar el fet insular davant la Unió Europea. En concret, han exigit mesures per a pal·liar els efectes que origina el fet de ser territoris de doble perifèria a Europa: la insular i la que motiva el fet de ser a la conca mediterrània. En aquest acte polític conjunt a Brussel·les, que ha impulsat la presidenta Francina Armengol, és la primera vegada que es tracta sobre la insularitat mediterrània. Aquest concepte fa referència a una situació específica de territoris amb problemes de connexió en el continent, dificultats logístiques derivades d'aquesta circumstància, objectius comuns, com ara garantir que la pressió humana i turística sigui compatible amb la protecció d'un territori fràgil i la responsabilitat de fer de porta entre continents i territoris del sud d'Europa. L'objectiu és enfortir la unió d'aquests territoris perquè es puguin establir nous criteris de cohesió territorials a partir del 2020, quan s'obre un nou panorama polític i normatiu. La presidenta del govern, Francina Armengol, ha intervingut a l'acte 'Insularitat mediterrània: reptes i futur', que s'ha fet dins la Setmana Europea de les Regions i les Ciutats, en la qual s'han exposat les línies fonamentals d'aquesta declaració.

Answer: dins la Setmana Europea de les Regions i les Ciutats

Question: En quin marc s'ha celebrat l'acte 'Insularitat mediterrània: reptes i futur'?

Answer: Illes Balears, Còrsega, Sardenya i Gozo

Question: Quines regions insulars han signat una declaració reivindicativa?

Answer: mesures per a pal·liar els efectes que origina el fet de ser territoris de doble perifèria a Europa

Question: Què han reclamat a la Unió Europea les Illes Balears, Còrsega, Sardenya i Gozo?


El Suprem britànic diu que la llei nord-irlandesa de l'avortament va contra la Convenció Europea de Drets Humans

Context: El Tribunal Suprem britànic ha expressat el seu rebuig a la llei de l'avortament d'Irlanda del Nord per considerar que és incompatible amb la Convenció Europea de Drets Humans, si bé ha reconegut que no té competències per dictar una fallada que obligui a canviar la norma. Irlanda del Nord és l'única part de Regne Unit que té una legislació tan restrictiva en matèria d'avortament, permetent únicament aquesta pràctica quan la vida de la mare corre perill. La seva posició s'ha quedat encara més aïllada després que Irlanda recolzés en referèndum la retirada de la prohibició de l'avortament. Els activistes defensors del dret a l'avortament han assegurat que la declaració del Suprem sobre la incompatibilitat de la llei nord-irlandesa de l'avortament amb la Convenció Europea de Drets Humans suposa una 'decisió fonamental' i hauria de portar al govern britànic a impulsar la seva reforma. Per la seva banda, els grups antiavortistes han dit que la declaració de l'alt tribunal no implica cap requeriment d'acció. Quatre dels set jutges del Tribunal Suprem han estat els que han considerat que la llei de l'avortament d'Irlanda del Nord és incompatible amb la Convenció Europea de Drets Humans.

Answer: la llei de l'avortament d'Irlanda del Nord

Question: Què rebutja el Tribunal Suprem britànic?

Answer: per considerar que és incompatible amb la Convenció Europea de Drets Humans

Question: Per què rebutja el Tribuna Suprem britànic la llei de l'avortament d'Irlanda del Nord?

Answer: Quatre

Question: Quants jutges del Tribunal Suprem han estimat que la llei de l'avortament d'Irlanda del Nord no és compatible amb la Convenció Europea de Drets Humans?


El jutge fa servir Miquel Buch per a justificar el processament de Quim Torra

Context: El Tribunal Superior de Justícia de Catalunya portarà a judici el president de la Generalitat, Quim Torra, acusat de desobediència per haver mantingut el llaç groc quan la Junta Electoral espanyola li va ordenar que el retirés. Manca encara fixar-ne la data, però el jutge instructor, Carlos Ramos, ha decidit de tirar endavant la causa fonamentada en les acusacions de la fiscalia i, una altra vegada, del partit ultra Vox; els uns demanen una inhabilitació d'un any i vuit mesos i una multa de 30.000 euros, i els altres dos anys i 72.000 euros. Volen que el president sigui condemnat per desobediència o subsidiàriament per un delicte de denegació de l'auxili a l'autoritat competent. Cap dels arguments contra el processament adduïts per la defensa, integrada pels advocats Gonzalo Boye i Isabel Elbal, no ha estat acceptat pel jutge. Més encara: ha arribat a fer servir el conseller de l'Interior, Miquel Buch, per a justificar el processament contra Torra, contraposant l'actitud del primer amb la del president a l'hora de respondre a les ordres que van arribar de la Junta Electoral espanyola. El president va rebre dos avisos perquè retirés els llaços grocs.

Answer: el president de la Generalitat, Quim Torra

Question: A qui portarà a judici el Tribunal Superior de Justícia de Catalunya?

Answer: desobediència

Question: De què acusen al president de la Generalitat Quim Torra?

Answer: Carlos Ramos

Question: Qui és el jutge instructor del cas?


L'OMS declara l'emergència internacional pel coronavirus, però manté la confiança en la Xina

Context: El director general de l'Organització Mundial de la Salut (OMS), Tedros Adhanom Ghebreyesus, ha declarat l'emergència internacional pel coronavirus a causa de l'augment de casos fora de la Xina després d'una reunió del comitè d'emergència a Ginebra. Amb tot, ha felicitat el govern de la Xina per la gestió de l'emergència sanitària i s'ha mostrat confiat en la seva manera d'actuar. 'Deixeu-me ser clar: aquesta declaració no expressa desconfiança en la Xina. Al contrari, l'OMS continua confiant en la capacitat de la Xina de controlar el brot', ha dit. Segons que ha dit, la principal preocupació és l'efecte que podria tenir el virus en un país amb un sistema sanitari més feble que el xinès. 'Hem d'actuar ara per a ajudar els països a preparar-se per aquesta possibilitat', ha dit.

Answer: l'emergència internacional pel coronavirus

Question: Què ha declarat Tedros Adhanom Ghebreyesus?

Answer: Ginebra

Question: On s'ha reunit el comitè d'emergència de l'OMS?

Answer: de controlar el brot

Question: Quina capacitat confien que tindrà la Xina?


Un vaixell alemany rescata uns cent migrants davant de Líbia

Context: Uns cent migrants i refugiats que viatjaven a bord d'una embarcació en perill han estat rescatats avui davant de les costes de Líbia per un vaixell recolzat per l'ONG alemanya Mission Lifeline. El capità i propietari del vaixell 'Eleonore', Claus-Peter Reisch, ha dit que el rescat es va produir 'en l'últim segon', ja que l'embarcació, una llanxa inflable, estava ja enfonsant-se. Reisch ha reclamat a Twitter un port 'segur' per aquestes persones. Reisch ja va ser jutjat a Malta per una operació de rescat realitzada pel 'Lifeline', que continua retingut per irregularitats. El seu nou vaixell, un iot motoritzat, es troba des del dissabte davant les costes de Líbia, informa l'agència de notícies DPA. Almenys 859 persones han mort ofegades aquest any al Mediterrani intentant arribar a les costes del sud d'Europa, entre elles 594 a la zona central d'aquest mar, a la ruta que porta a Itàlia i Malta, segons dades de l'Organització Internacional per a les Migracions (OIM).

Answer: Uns cent

Question: Quants migrants i refugiats han sigut rescatats?

Answer: davant de les costes de Líbia

Question: On eren quan els han rescatat?

Answer: Eleonore

Question: Com es diu el vaixell que els ha rescatat?


Què passarà després del judici a l'1-O? Cuevillas fa una previsió dels passos fins a arribar a Estrasburg

Context: Què passarà després del judici de l'1-O? Aquesta pregunta va planar ahir en l'acte de presentació del llibre La batalla de l'exili (Ara Llibres) del periodista Josep Casulleras. L'advocat Jaume Alonso-Cuevillas va ser molt precís a l'hora de respondre-hi. Creu que el Tribunal Europeu dels Drets Humans (TEDH) s'hi pronunciarà entre sis i vuit anys després de les sentències. I ho va desgranar així:   El judici oral serà molt ràpid –'a tota pastilla', va dir–, perquè el volen tancar abans de les eleccions municipals. 'I la sentència la tindrem entre el juny i l'octubre, segons si hi ha eleccions a Espanya', va continuar.

Answer: Ara Llibres

Question: Qui ha publicat el llibre La batalla de l'exili?

Answer: Josep Casulleras

Question: Qui ha escrit el llibre La batalla de l'exili?

Answer: entre sis i vuit anys després

Question: Quan es pronunciarà el TEDH sobre les sentències?


L'illa indonèsia de Lombok torna a ser sacsejada amb un terratrèmol de 6,9

Context: Almenys deu persones han mort com a conseqüència del terratrèmol que ha sacsejat aquesta nit l'illa indonèsia de Lombok, segons han confirmat les autoritats. La zona va resultar afectada el 5 d'agost per un altre terratrèmol de similars proporcions que va deixar un nombre encara no tancat de 460 morts. 'Dues persones han mort, una a Lombok Est i una altra a Sumbawa Besar per l'ensorrament d'edificis. Hi ha molts habitatges danyats pel terratrèmol del 19 d'agost', ha informat el portaveu de la Junta Nacional d'Administració de Desastres d'Indonèsia (BNPB), Sutopo Purwo Nugroho, a través del seu compte a Twitter. 2 orang tewas (1 di Lombok Timur, 1 di Sumbawa Besar) tertimpa bangunan roboh dan banyak rumah rusak akibat gempa 7 SR pada 19/8/2018 pukul 21.56 WIB. Listrik masih padam.

Answer: Almenys deu

Question: Quantes persones han mort per el terratrèmol?

Answer: Lombok

Question: On ha sigut el terratrèmol?

Answer: de similars proporcions

Question: Com va ser el terratrèmol que va afectar l'illa el 5 d'agost?


Torra manté el llaç groc a la façana del palau malgrat l'amenaça de la Junta Electoral espanyola

Context: El president de la Generalitat, Quim Torra, ha decidit de mantenir el llaç groc i la pancarta per l'alliberament dels presos polítics i exiliats de la façana del Palau de la Generalitat malgrat l'amenaça de la Junta Electoral espanyola (JEC). Així ho ha compartit amb la resta de consellers durant l'última reunió del consell executiu actual, abans de la sortida anunciada d'Elsa Artadi i de Laura Borràs. Torra i els consellers han convingut que actuaran de la mateixa manera als edificis principals dels departaments, però entenen que els responsables d'altres edificis públics han de respondre amb llibertat si són requerits per la Junta Electoral espanyola. Els consellers no tenen cap ordre de Torra sobre com actuar, però han pactat de fer-ho de manera coordinada perquè no s'utilitzin les diferències per desgastar políticament el govern. A l'edifici dels serveis territorials d'Educació del Vallès, per exemple, han rebut una instrucció directa de la Junta Electoral. Torra està en contacte amb el Síndic de Greuges, Rafael Ribó, i preveu de seguir les seves recomanacions encara que no hi estigui d'acord, segons la consellera de la Presidència, Elsa Artadi.

Answer: el llaç groc i la pancarta per l'alliberament dels presos polítics i exiliats

Question: Què manté Quim Torra a la façana del Palau de la Generalitat?

Answer: de manera coordinada

Question: Com han acordat actuar els consellers en relació a la retirada del llaç groc de les façanes dels edificis públics?

Answer: de la Junta Electoral

Question: De qui han rebut una ordre directa els serveis territorials d'Educació del Vallès?


El PDECat i el PNB faran coalició a les eleccions europees

Context: El president del PDECat, David Bonvehí, ha explicat avui que el PDECat va acordar ahir fer una coalició amb el PNB en les pròximes eleccions europees. En una entrevista a 'El Món a RAC-1', Bonvehí ha assegurat que el pacte encara no està tancat i s'hi poden afegir altres formacions polítiques. 'Explorarem si altres partits nacionalistes d'Espanya s'hi avenen', ha dit. El president del PDECat tampoc no ha donat detalls sobre una eventual llista electoral, ja que 'els candidats han de passar pels processos interns del partit.' Tanmateix, ha afirmat que el conseller Jordi Turull, actualment empresonat al centre penitenciari dels Lledoners, podria 'ser un bon candidat.'

Answer: amb el PNB

Question: Amb qui va pactar ahir el PDECat fer coalició per a les properes eleccions europees?

Answer: nacionalistes

Question: Quin tipus de partits són el PDECat i el PNB?

Answer: al centre penitenciari dels Lledoners

Question: On està empresonat Jordi Turull?


La fiscalia presenta una querella contra Torra per desobediència pels llaços grocs

Context: La fiscalia del Tribunal Superior de Justícia de Catalunya ha presentat una querella contra el president de la Generalitat, Quim Torra, acusant-lo d'un delicte de desobediència. La fiscalia ha presentat avui el seu escrit, actuant a instàncies de la Junta Electoral espanyola i de la fiscalia general de l'estat. La fiscalia fa seu l'argument de la junta en què diu que Torra volia 'eludir o burlar els requeriments' i que 'hi havia una voluntat desobeir, duent a terme una aparença de compliment.'   El mateix dia que la junta electoral demanava a la fiscalia que actués contra Torra, el president de la Generalitat va anunciar que es querellaria contra la junta per prevaricació, considerant que les seves resolucions sobre els llaços eren 'manifestament injustes perquè són arbitràries', i afirmava que no s'aturaria pas en la defensa fe la llibertat d'expressió, 'amb totes les conseqüències que s'hagin d'assumir'. Després d'haver substituït la pancarta del llaç groc per una altra amb un llaç blanc en què mantenia la crida a l'alliberament dels presos polítics, i després de l'últimàtum de la junta electoral, el president va fer posar una pancarta que feia referència als drets fonamentals d'opinió i expressió, recollits a la Declaració Universal dels Drets Humans.

Answer: desobediència

Question: De què acusen al President Quim Torra?

Answer: de la Junta Electoral espanyola i de la fiscalia general de l'estat

Question: A instàncies de qui actua la fiscalia del Tribunal Superior de Justícia de Catalunya?

Answer: prevaricació

Question: Per què va anunciar Torra que es querellaria contra la junta?


Retiren les mesures cautelars contra la Paula, detinguda per les protestes contra la sentència

Context: L'Audiència de Barcelona ha retirat les mesures cautelars contra la Paula, detinguda per les protestes contra la sentència i empresonada durant nou dies a Wad-ras. Quan va ser alliberada van ordenar-li de signar al jutjat cada quinze dies, mesura que ara l'Audiència ha retirat. Així n'ha informat Alerta Solidària:    ⚠ L'Audiència Provincial, sols mes i mig després de sortir de Wad Ras @paula_absolucio, revoca la mesura cautelar d'anar a signar cada 15 dies. Empresonaments excepcionals i mesures cautelars aplicades exclusivament per aturar la mobilització.#AbsolucióEncausades pic.twitter.com/PEojuG7PbR — Alerta Solidària (@AlertaSolidaria) December 12, 2019  Dies després de la seva detenció, VilaWeb va parlar amb la Clara, una de les amigues de la Paula, qui va explicar que l'havien amenaçat amb un cúter: 'Les hores que van passar a la comissaria de la Verneda van ser les més dures. Sembla que quan van arribar els policies s'acabaven d'assabentar que un dels seus companys es trobava ferit greu. Van entrar a les cel·les i van apallissar tots els detinguts, especialment els nois.

Answer: a Wad-ras

Question: On ha estat empresonada Paula?

Answer: per les protestes contra la sentència

Question: Per què va ser arrestada Paula?

Answer: Clara

Question: Com es diu l'amiga de Paula?


Cinc agrupacions comarcals del PSPV volen que Rodríguez continuï com a president de la diputació

Context: La detenció aquesta setmana del president de la Diputació de València, Jorge Rodríguez, i cinc persones més per dos presumptes delictes de prevaricació i malversació de fons públics ha obert una crisi al PSPV. Les executives de la Vall d'Albaida, Costera-Canal, Ribera Baixa i Ribera Alta i Vall d'Aiora-Cofrents i l'agrupació local d'Ontinyent han sortit en defensa de Rodríguez a través d'un comunicat a la xarxa. Es posicionen, així, en contra del criteri de la direcció de suspendre'l dels càrrecs orgànics i com a militant del partit socialista. 'S'ha de mantindre a Jorge Rodríguez de President de la Diputació, fins que no s'alci el secret de sumari', demana especificament l'organisme comarcal del partit. A més, també reclamen prudència, en favor de la presumpció d'innocència, i determinar el concepte de corrupció de forma explícita: 'Tot indica que no estem davant un cas de corrupció com estem acostumats al País Valencià'. En la causa de Jorge Rodríguez, s'investiguen presumptes delictes de prevaricació administrativa i malversació de fons públics, arran d'una denúncia de la fiscalia anticorrupció de València.

Answer: cinc

Question: Quantes persones van ser detingudes a més de Rodríguez?

Answer: fins que no s'alci el secret de sumari

Question: Fins quan diu l'organisme comarcal del partit que s'ha de mantenir a Rodríguez com a president de la Diputació?

Answer: la fiscalia anticorrupció de València

Question: Qui va denunciar a Rodríguez?


El govern espanyol torna a amenaçar amb el 155 i elogia la ràtzia de la Guàrdia Civil a Catalunya

Context: La portaveu en funcions del govern espanyol, Isabel Celáa, ha amenaçat, de nou, amb l'aplicació de l'article 155 de la constitució espanyola contra l'autogovern de Catalunya. 'Aquest govern no està disposat a consentir cap atac a l'Estatut ni a la constitució, la nostra aposta ha estat sempre convivència, respecte i diàleg, dins de la constitució', ha dit, i ha afegit que 'la constitució també serà, si cal, l'eina per a fer defensar els nostres valors que siguin amenaçats'. A preguntes dels periodistes, ha matisat que 'per ara no es donen les condicions per aplicar el 155', però que si es donessin, el govern no dubtaria a aplicar-lo. Celáa també ha elogiat la Guàrdia Civil per la ràtzia de dilluns, a partir de la qual han empresonat set independentistes més. 'Actuant com a policia judicial a ordres de l'Audiència Nacional, ha fet un treball discret i digne d'elogi', ha dit. A més, ha anunciat que l'executiu de Sánchez impugnarà tres resolucions aprovades ahir pel Parlament de Catalunya.

Answer: Isabel Celáa

Question: Qui ha amenaçat en tornar a aplicar l'article 155?

Answer: la Guàrdia Civil

Question: A qui ha elogiat Celaà?

Answer: tres

Question: Quantes resolucions impugnarà el govern?


Catalunya i Flandes suspenen la missió comercial al Marroc, que havia d'organitzar l'ambaixada espanyola

Context: Catalunya i Flandes han decidit de suspendre la missió comercial que el president de la Generalitat, Carles Puigdemont, i el ministre-president de Flandes, Geert Bourgeois, havien d'encapçalar del 7 al 9 de maig al Marroc. Segons que han informat en un comunicat conjunt, s'ha pres la decisió perquè que el govern marroquí ha informat formalment, dues setmanes abans del viatge, que cap dels responsables polítics marroquins no podria rebre'ls durant la seva estada al país. Fonts de Presidència consultades per l'ACN han atribuït la posició del govern marroquí a pressions del govern espanyol per a evitar reunions polítiques. En el comunicat, el president Puigdemont i el ministre-president Bourgeois lamenten la 'decisió unilateral' del govern marroquí. Els dos caps de govern lamenten sobretot 'les conseqüències per les més de trenta empreses catalanes i flamenques que volien reforçar els vincles econòmics amb el Marroc, tenint en compte que és un soci comercial important per als dos països'. El president Puigdemont i el ministre-president Bourgeois agraeixen 'explícitament' la tasca que han fet la xarxa d'empreses flamenques VOKA-Cambra de Comerç d'Anvers-Waasland i les agències de comerç i d'inversió ACCIÓ i Flanders Investment and Trade per organitzar aquesta missió.

Answer: a pressions del govern espanyol per a evitar reunions polítiques

Question: A què s'atribueix la postura del govern marroquí envers la Visita de Carles Puigdemont i Geert Bourgeois?

Answer: més de trenta empreses catalanes i flamenques

Question: Qui desitjava intensificar els vincles econòmics amb el Marroc?

Answer: VOKA-Cambra de Comerç d'Anvers-Waasland

Question: Quina xarxa d'empreses flamenques havien gestionat la missió?


Les defenses de Cuixart, Sànchez i Forn encaren la declaració amb poques expectatives que surtin de la presó

Context: Una setmana després de la declaració del vice-president Oriol Junqueras al Tribunal Suprem, avui és el torn dels altres empresonats, Joaquim Forn, Jordi Sànchez i Jordi Cuixart. Tots tres havien demanat de tornar a declarar davant del jutge Pablo Llarena arran de la decisió de mantenir-los a la presó el passat 4 de desembre. Serà la segona vegada que declarin davant seu, ja que, segons l'article 400 de la llei d'enjudiciament criminal, un investigat pot declarar les vegades que vulgui. Tanmateix, segons fonts de les defenses dels acusats, el resultat d'aquesta declaració –que no és previst que es resolgui avui– serà el mateix que va tenir la setmana passada Oriol Junqueras: continuar entre reixes sine die. Les expectatives dels advocats perquè Llarena dicti presó eludible amb fiança, tal com va fer amb altres consellers, són baixes. De fet, ahir, El Confidencial publicava en exclusiva que cap d'ells no sortiria de la presó.

Answer: Joaquim Forn, Jordi Sànchez i Jordi Cuixart

Question: Qui declararà avui al Tribunal Suprem?

Answer: les vegades que vulgui

Question: Quantes vegades pot declarar un investigat atenent a la llei d'enjudiciament criminal?

Answer: baixes

Question: Com són les expectatives dels advocats de que Llarena dicti presó eludible amb fiança?


Rivera converteix un incident amb un militar a Palma en un incident a Barcelona

Context: El líder de Ciutadans, Albert Rivera, devia pensar ahir que allò que El Mundo qualificava d'agressió a un militar espanyol havia passat al Born de Barcelona. El fet que la notícia hagués estat publicada per El Mundo de las Islas Baleares no li devia semblar prou evident perquè, malgrat això, va piular la seva solidaritat i suport amb el militar 'agredit a Bcn' [Barcelona] quan els fets s'havien produït al Born de Palma. Això indica que no devia haver llegit la notícia, perquè era ben clar. Quan els usuaris de la xarxa van alertar-lo que la notícia feia hores que circulava i que havia passat al Born de Palma i no al de Barcelona, el líder de Ciutadans va esborrar sense més el piulet original, i a les dotze de la nit en va pujar un d'idèntic però que hi posava Palma. L'article del diari El Mundo explica una versió sobre un incident que va passar divendres al matí. Un comandant de la I Caserna General de la Comandància de Balears de l'exèrcit espanyol, vestit d'uniforme, va increpar dos joves en el passeig del Born de Palma.

Answer: en el passeig del Born de Palma

Question: On va reprendre el comandant de la I Caserna General de la Comandància de Balears els dos joves?

Answer: d'uniforme

Question: Com vestia el comandant que va reprendre els dos joves?

Answer: al Born de Barcelona

Question: On creia Albert Rivera que havia succeït allò que el Mundo qualificava d'agressió a un militar espanyol?


Un periodista suís explica a Rajoy per què hauria d'haver emigrat a Suïssa

Context: 'És una pena que els pares del president del govern espanyol, Mariano Rajoy, no emigressin de Galícia a Suïssa com els meus. Sens dubte, hauria gestionat amb més habilitat la crisi catalana.' Amb aquesta contundència comença un article del periodista Antonio Rodríguez a Le Temps, un dels principals diaris en llengua francesa de Suïssa. Rodríguez recorda la seva joventut a Suïssa, després d'haver-hi emigrat els seus pares, que hi arribaren als anys seixanta, i destaca una diferència entre l'estat espanyol i el país que els havia acollits: la democràcia. Explica com els va sorprendre que a Suïssa el referèndum fos una eina democràtica emprada tan sovint per a prendre decisions. D'una altra banda, la descoberta va posar de manifest una altra realitat, que la democràcia 'no era la invenció diabòlica que els havien explicat'. Rodríguez posa èmfasi en un fet històric: el referèndum d'autodeterminació que el 23 de juny del 1974 va permetre al Jura d'esdevenir un cantó independent de Berna.

Answer: Le Temps

Question: En quin diari ha escrit un article Antonio Rodríguez?

Answer: als anys seixanta

Question: Quan van anar els pares de Rodríguez a Suïssa?

Answer: el referèndum

Question: Quina eina s'utilitza en Suïssa per prendre decisions?


L'ANC demana a la mesa del parlament que garanteixi els drets de Torra com a diputat i president

Context: L'ANC ha instat al parlament, especialment a la mesa, a 'mantenir i garantir' la seva sobirania pel que fa a la decisió sobre si retirar o no l'escó de diputat al president Quim Torra, tal com han explicat en un comunicat difòs avui. 'Únicament és el Parlament de Catalunya qui té la potestat de decidir suspendre o no un president de la Generalitat. La Junta Electoral és simplement un òrgan administratiu electoral i, per tant, no pot decidir sobre el mandat dels diputats electes', ha manifestat l'Assemblea. L'entitat també diu que el que va fer Torra amb la pancarta del Palau de la Generalitat va ser 'complir amb el deure de denunciar la vulneració dels drets polítics, tal i com ja va resoldre el Grup de Treball de Detencions Arbitràries de Nacions Unides i que l'estat espanyol fa set mesos que incompleix'. 'L'estat vol modificar de nou la voluntat política expressada en sufragi per la ciutadania de Catalunya', afegeix. 'Per la dignitat del poble de Catalunya, el Parlament ha de fer respectar i defensar la sobirania que li hem dipositat, i donar suport al president Torra i el president Torrent davant aquesta nova ingerència de l'estat', diu l'ANC, que recorda el ple extraordinari del 4 de gener en què es va ratificar Torra com a diputat i president.

Answer: el Parlament de Catalunya

Question: Qui té la jurisdicció per suspendre un president de la Generalitat segons s'ha pronunciat l'Assemblea?

Answer: ple extraordinari del 4 de gener

Question: En quin ple es va ratificar Torra com a diputat i president?

Answer: complir amb el deure de denunciar la vulneració dels drets polítics

Question: Què va fer Torra amb la pancarta del Palau de la Generalitat segons ha manifestat l'Assemblea?


Ximo Puig diu a Sánchez que el material sanitari és molt insuficient i recorre a la Xina

Context: El president de la Generalitat, Ximo Puig, ha traslladat al president de govern espanyol, Ximo Puig, que el material sanitari que rep el País Valencià és 'molt insuficient', alhora  que ha anunciat l'arribada de dos avions de la Xina amb subministrament que hauria d'arribar dimarts. Ho ha explicat en una compareixença després d'haver participat per videoconferència en la reunió de Sánchez amb els presidents de les comunitats autònomes per tractar la crisi del coronavirus. Ha indicat que li ha traslladat el 'suport' de la Generalitat cap al govern espanyol, 'sobretot' en la decisió de perllongar l'estat d'alarma dues setmanes més. 'Quinze dies que han de servir perquè no hi hagi quinze dies més', ha assenyalat. Puig també ha explicat que durant la cimera hi ha hagut un 'nivell de coincidència molt gran' entre els presidents autonòmics respecte de la 'necessitat de subministrar i equipar els professionals sanitaris'. La presidenta del Govern Balear, Francina Armengol, ha anunciat també que “el Govern intenta fer compres de material sanitari per compte propi i que seguirà en aquesta línia”.

Answer: 'molt insuficient'

Question: Com estima Ximo Puig la quantitat de material sanitari que rep el País Valencià?

Answer: dimarts

Question: Quan hauran d'arribar els avions procedents de la Xina amb els subministraments?

Answer: la crisi del coronavirus

Question: Quin tema s'ha tractat en la reunió de Sánchez amb els presidents de les comunitats autònomes?


Apareix la butlleta d'afiliació del candidat del PP Josep Bou al partit ultra Fuerza Nueva

Context: El candidat del PP a l'ajuntament de Barcelona, Josep Bou, va formalitzar la sol·licitud d'inscripció a la formació d'extrema dreta Fuerza Nueva el 1978, segons consta en la documentació que custodiava el periodista Xavier Vinader i que avui ha publicat el periodista Jordi Borràs a Tot Barcelona. Aquests documents demostren que Bou va estar vinculat al partit ultra de Blas Piñar; es tracta d'una butlleta d'inscripció a la formació, en nom de José Bou Vila, nascut a Vic, forner de professió i amb coneixements d'escalada, paracaigudisme i alta muntanya. Efectivament Bou és forner i es vanta sovint de les seves habilitats com a escalador, reptant els altres candidats a Barcelona a escalar el Cavall Bernat de Montserrat. Entre les dades que es poden llegir a la documentació hi ha el nom i cognoms, l'adreça, la data i el lloc de naixement, el telèfon, la professió i la quantitat abonada en concepte de quota d'afiliat, que és de 100 pessetes. També s'hi pot veure una fotografia tipus carnet de Bou quan era jove. Segons el mateix diari, Bou va avalar l'entrada a la formació de Blas Piñar de dues persones la tardor de 1978, pocs mesos abans del referèndum de la constitució espanyola, sobre el qual Fuerza Nueva demanava de votar-hi en contra.

Answer: PP

Question: Per quin partit polític aspira Josep Bou a l'ajuntament de Barcelona?

Answer: 1978

Question: Quan es va inscriure Josep Bou a Fuerza Nueva?

Answer: periodista

Question: Quina és la professió que exerceix Xavier Vinader?


Barcelona presenta la candidatura al Consell Europeu per ser la nova seu de l'Agència Europea de Medicaments

Context: Barcelona ha presentat formalment al Consell Europeu la candidatura per acollir l'Agència Europea de Medicaments (EMA). L'equip tècnic de la candidatura, format per representants de l'Ajuntament de Barcelona, la Generalitat i el govern espanyol, han presentat el dossier tècnic que inclou el pla de continuïtat que ofereixen per a l'EMA. El document analitza els sis criteris que són requisits indispensables per acollir l'agència i n'afegeix un setè en què es valora el potencial en innovació i recerca a l'estat espanyol. Aquest dilluns es tanca el termini per presentar les candidatures per ser la nova seu de l'EMA, l'organisme de la Unió Europea (UE) encarregat de garantir la seguretat i la qualitat de vida dels ciutadans en l'àmbit farmacèutic. Com a resultat del Brexit, la UE busca una nova ubicació de les dues agències presents a Londres, l'EMA i l'Autoritat Bancària Europea. Un dels punts més importants és el que explica el pla de continuïtat que ofereix l'estat espanyol a l'EMA i destaca la fortalesa de l'Agència Espanyola de Medicaments i Productes Sanitaris (AEMPS).

Answer: representants de l'Ajuntament de Barcelona, la Generalitat i el govern espanyol

Question: Per qui està constituït l'equip tècnic de la candidatura per acollir l'Agència Europea de Medicaments?

Answer: el pla de continuïtat

Question: Què incorpora el dossier tècnic?

Answer: el potencial en innovació i recerca a l'estat espanyol

Question: Què es considera en el setè criteri del dossier tècnic?


Junqueras surt per primera vegada de la presó dels Lledoners per anar a treballar

Context: El vice-president Oriol Junqueras ha sortit avui per primera vegada de la presó dels Lledoners per anar a treballar, en aplicació de l'article 100.2 del reglament penitenciari. D'ara endavant, Junqueras pot sortir tres dies la setmana durant sis hores, sempre entre setmana, com ja fan la major part dels altres presos polítics. Junqueras, que és doctor en història del pensament econòmic i llicenciat en història moderna i contemporània, anirà al Campus Manresa de la Universitat de Vic – Universitat Central de Catalunya, hi impartirà docència. Vegeu el moment de la sortida, emès en directe pel canal 3/24:  Junqueras ja ha arribat a la universitat, a Manresa, on ha estat rebut amb aplaudiments pels estudiants, que li han fet un passadís. 📍📍📍@junqueras arriba al campus Manresa de la Universitat de Vic @uvic_ucc on impartirà un curs de formació continuada de curta durada sobre Història del Pensament Occidental. Gran expectació entre els alumnes a la rebuda de la vicerectora.

Answer: per anar a treballar

Question: Per a què ha sortit Junqueras de la presó?

Answer: Lledoners

Question: De quina presó ha sortit Junqueras?

Answer: història del pensament econòmic

Question: En què és doctor Junqueras?


Canadell encarrega d'investigar els comptes de la Cambra per saber del cert que no hi ha res ocult

Context: La Cambra de Comerç ha encarregat un procés d'investigació 'due-diligence' dels comptes de l'anterior mandat per comprovar que no hi ha res ocult. Així ho ha anunciat el nou president de l'ens, Joan Canadell, en una atenció als mitjans després de reunir-se el comitè executiu de l'ens cameral. Tot i que la directiva de Miquel Valls va entregar una auditoria 'normal' segons Canadell, han tirat endavant la due-diligence per 'tenir la tranquil·litat' que no hi ha 'res' que s'escapi de la seva vista després d'aterrar. D'altra banda, en la reunió s'ha acordat recuperar un estudi sobre l'impacte econòmic de la independència de Catalunya del 2012 que s'havia mantingut en secret i encarregar-ne un altre d'inversió estrangera perquè les dades estatals 'no representen la realitat' catalana.

Answer: 'normal'

Question: Com qualifica Canadell l'auditoria que va aportar Miquel Valls?

Answer: per comprovar que no hi ha res ocult

Question: Per què la Cambra de Comerç ha demanat un procés d'investigació 'due-diligence' dels comptes?

Answer: després de reunir-se el comitè executiu de l'ens cameral

Question: Quan ha fet públic Joan Canadell que la Cambra de Comerç havia demanat un procés d'investigació dels comptes del mandat anterior?


Bruce Springsteen ven 45.000 entrades en tres hores pel concert a Barcelona

Context: Bruce Springsteen ha venut fins a la una del migdia 45.000 entrades pel concert que farà al Camp Nou el 14 de maig. L'artista va escollir Barcelona per iniciar la gira europea de commemoració dels 35 anys de la publicació del seu àlbum 'The River'. La venda continua en aquests moments, malgrat que ja s'han esgotat les entrades de diverses zones. Springsteen també actuarà tres dies després a l'estadi d'Anoeta, a Sant Sebastià, i al Santiago Bernabéu de Madrid. Les localitats es poden comprar a www.ticketmaster.es i tenen un preu de 80 euros a la pista i d'entre 65 i 115 euros per als seients reservats.

Answer: 45.000

Question: Quantes entrades ha venut Springsteen fins a la una del migdia?

Answer: The River

Question: Quin àlbum d'Springsteen farà 35 anys que es va publicar?

Answer: Camp Nou

Question: On farà el concert el 14 de maig?


Advocats voluntaris gironins diuen que els ferits existeixen i desmenteixen Borrell a la UE

Context: Advocats voluntaris gironins han enviat una carta als diferents ministres d'Afers Estrangers de la Unió Europea (UE) desmentint les paraules del seu homòleg espanyol, Josep Borrell, en relació als ferits de l'1-O. A la missiva, els lletrats hi recorden que representen més de dues-centes persones en litigi només a les comarques gironines per l'actuació de la policia espanyola i la Guàrdia Civil. La carta, escrita en català i anglès, deixa clar que els ferits existeixen, quelcom avalat per professionals sanitaris que ho han fet constar. També detallen que ells mateixos van ser testimonis en primera persona de les càrregues. Han emès un altre comunicat en què posen en dubte les detencions d'activistes i batlles del 16 de gener passat per l'ocupació de les vies de l'AVE a Girona.

Answer: Advocats voluntaris gironins

Question: Qui ha enviat una carta a ministres d'Afers Estrangers de la Unió Europea?

Answer: més de dues-centes

Question: A quantes persones representen els advocats?

Answer: català i anglès

Question: Com està escrita la carta?


Lagarde admet que l'economia de l'eurozona continua feble i ho atribueix a les perspectives globals

Context: La presidenta del Banc Central Europeu (BCE), Christine Lagarde, ha admès avui que l'economia de l'eurozona continua feble i ha atribuït aquesta situació a 'unes perspectives globals fluixes i incertes'. En la seva primera compareixença davant la Comissió d'Afers Econòmics i Monetaris de l'eurocambra, Lagarde ha dit que les perspectives globals incertes han afectat la demanda pels productes i serveis de l'eurozona i que la 'desacceleració prolongada' ha afectat els preus. En aquest sentit, ha promès determinació contra la inflació. Sobre la revisió de l'estratègia monetària del BCE, Lagarde ha dit que començarà 'en un futur pròxim', però ha considerat prematur dir quina direcció prendrà l'entitat. 'El que sí puc confirmar, tanmateix, és que la revisió estratègica estarà guiada per dos principis: una anàlisi profunda i una mentalitat oberta', ha afirmat. Després de remarcar que les revisions de les estratègies monetàries dels bancs centrals són comunes, la presidenta del BCE ha dit que aquesta avaluació pot ser 'especialment beneficiosa' en moments com l'actual, 'en què l'espai per protegir l'economia d'esdeveniments adversos està més limitat que abans de la crisi'.

Answer: feble

Question: Com diu Lagarde que continua l'economia de l'eurozona?

Answer: desacceleració prolongada

Question: Què diu Lagarde que ha afectat als preus?

Answer: una anàlisi profunda i una mentalitat oberta

Question: Quins principis guiaran la revisió estratègica?


El Síndic de Greuges vol que la junta electoral exigeixi neutralitat a les cadenes privades

Context: El Síndic de Greuges, Rafael Ribó, ha demanat a la junta electoral que actuï immediatament i que corregeixi la informació electoral que s'emet a les cadenes privades. Després d'estudiar els informatius del migdia dels primers quatre dies de campanya de les televisions que emeten a Catalunya, Ribó ha assegurat que Antena 3, La Sexta, Cuatro i Telecinco ofereixen més informació dels partits unionistes, sobretot PP, PSC i Ciutadans. Per contra, dediquen menys minuts a la resta de partits i ha destacat que les formacions més perjudicades són Junts pel Sí i la CUP. Segons l'estudi, TV3 i TVE mantenen una proporcionalitat informativa. Vegeu el gràfic elaborat pel Síndic, que il·lustra la proporcionalitat en les informacions electorals:

Answer: que actuï immediatament i que corregeixi la informació electoral que s'emet a les cadenes privades

Question: Quina petició ha fet Rafael Ribó a la junta electoral?

Answer: dels partits unionistes, sobretot PP, PSC i Ciutadans

Question: A quins partits polítics dediquen més informació les cadenes televisives Antena 3, La Sexta, Cuatro i Telecinco segons Ribó?

Answer: de les televisions que emeten a Catalunya

Question: De quins mitjans de comunicació s'han analitzat els informatius dels primers dies de campanya?


El Tribunal d'Edimburg deixa Clara Ponsatí en llibertat i li manté el passaport

Context: La consellera Clara Ponsatí ha declarat avui al Tribunal d'Edimburg. Ha estat una vista breu, de poc més de mitja hora, i n'ha sortit amb fiança i sense obligació de dipositar-hi el passaport. Ponsatí s'havia lliurat al matí a la policia escocesa, que l'ha portada davant el tribunal 4. A la porta de la comissaria, el seu advocat, Aamer Anwar, s'havia mostrat confiat que Ponsatí seria alliberada perquè el delicte de sedició era propi del segle XVI i feia 'molts anys' que havia 'estat abolit' del codi penal escocès. A més, ha acusat el jutge Pablo Llarena d'abusar del procediment d'euroordres i ha explicat que la defensa se centraria en la vulneració dels drets humans de Ponsatí si era extradida a Espanya. Per sufragar les despeses de la defensa, Ponsatí ha obert un compte de micromecenatge.

Answer: al Tribunal d'Edimburg

Question: On ha prestat declaració Clara Ponsatí?

Answer: poc més de mitja hora

Question: Quant ha durat la vista al Tribunal d'Edimburg?

Answer: 4

Question: A quin tribunal ha dut la policia escocesa a Ponsatí?


La Crida no demanarà el vot per a cap llista en les eleccions espanyoles

Context: La Crida no demanarà el vot per a JxCat, ni per a cap altra llista de les eleccions espanyoles del 28 d'abril, tot i que el seu president, Jordi Sànchez, sigui el número u de Junts per Catalunya. Així ho ha anunciat el propi Sànchez a través d'un missatge als membres de la Crida, que ha fet arribar a través d'un correu electrònic avui al vespre. Empresonat a Soto del Real, i jutjat al Suprem pels fets del 20-S i l'1-O del 2017, Sànchez diu que la unitat és tan important que la Crida no la pot posar en perill fent campanya per alguna llista: 'No seria encertat ni just que la Crida demanés el vot per uns o altres', afegeix. El també president del grup de JxCat sí que demana que la ciutadania vagi a votar.

Answer: a través d'un correu electrònic

Question: Com ha fet arribar Sánchez el missatge que ha enviat als integrants de la Crida?

Answer: avui al vespre

Question: Quan ha enviat Sánchez el missatge als integrants de la Crida?

Answer: pels fets del 20-S i l'1-O del 2017

Question: Per quines accions va jutjar el Suprem a Sànchez?


Educació suspèn les visites de Vox als centres educatius de les Illes

Context: La Conselleria d'Educació, Universitat i Recerca ha decidit de suspendre definitivament les visites de la formació d'extrema dreta Vox a centres educatius, atesa la negativa del partit d'assistir-hi fora de l'horari lectiu. Educació va determinar que els diputats del grup parlamentari Vox podien visitar els centres fora de l'horari lectiu i acompanyats de l'inspector educatiu de la zona, si bé la formació va avançar que els denunciaria als tribunals si no rectificaven. La conselleria ha defensat que es va elaborar una proposta de visites que garantia el dret dels diputats d'accedir a dependències públiques i alhora el de l'alumnat d'exercir el seu dret a l'educació lliure de qualsevol pressió externa. No obstant això, la conselleria ha lamentat que Vox hagi presentat un escrit a la mesa del parlament reiterant la petició de visitar els centres educatius i reclamant que aquestes visites tinguessin lloc en horari lectiu. La conselleria ha dit que es mantenia en la seva postura i no modificaria les condicions establertes per a les visites. Per tot això, ha suspès les visites programades i avisarà per les vies oficials els centres educatius afectats.

Answer: fora de l'horari lectiu

Question: Quan poden visitar els centres educatius els diputats de Vox?

Answer: a la mesa del parlament

Question: On ha presentat un escrit Vox?

Answer: les visites programades

Question: Què ha suspès la conselleria?


L'agilitat i la fredor marquen el judici a Homs, que avui s'acaba

Context: El judici a Francesc Homs al Tribunal Suprem espanyol encara avui l'última jornada. Dos agents de la Guàrdia Civil passaran per la sala de vistes per a explicar l'informe pericial que van fer sobre els elements informàtics relacionats amb el procés participatiu del 9 de novembre de 2014. A continuació, l'acusació i la defensa presentaran sengles informes de conclusions finals i Homs tindrà el dret de fer un al·legat final abans que el judici sigui vist per a sentència. Els set magistrats del Suprem que fan de tribunal hauran de decidir si Homs va cometre els delictes de desobediència i de prevaricació per no haver complert la providència del Tribunal Constitucional del 4 de novembre d'aquell any. La fiscalia del Suprem demana una inhabilitació de nou anys a l'ex-conseller de Presidència i actual diputat del congrés espanyol pel PDECat. Les dues primeres jornades del judici han servit per a escoltar les declaracions de l'acusat i dels testimonis cridats per l'acusació i la defensa.

Answer: Guàrdia Civil

Question: A quin cos de seguretat pública pertanyen els dos agents que testificaran al Tribunal Suprem?

Answer: l'acusació i la defensa

Question: Qui hauran de presentar informes de conclusions finals?

Answer: Francesc Homs

Question: A qui s'està jutjant en el Tribunal Suprem?


JxCat proposa novament Jordi Sànchez com a candidat a la presidència de la Generalitat

Context: Junts per Catalunya (JxCat) ha proposat de tornar a convocar un ple d'investidura de Jordi Sànchez, després que Puigdemont hagi assenyalat que cal aprofitar la resolució del Comitè de Drets Humans de l'ONU que insta l'estat espanyol a respectar els seus drets polítics i que Sànchez hagi comunicat la seva disposició a ser investit. Jordi Turull també ha enviat una carta on renuncia provisionalment a la seva investidura. 'Al darrere d'aquesta decisió hi ha una altra porta a la internacionalització del cas català i la protecció de les institucions. Defensant els drets de Jordi Sànchez es defensen també els de tots els diputats del parlament i els dels ciutadans de Catalunya', ha dit el portaveu de JxCat, Eduard Pujol. El diputat Marc Solsona ha afegit que demanen al govern espanyol és que la mateixa exigència que se'ls aplica en compliment del reglament del parlament, també s'apliqui en qualsevol de les variables. A la carta, Puigdemont escriu: 'Som davant d'una oportunitat, sense precedents, que hem d'aprofitar jurídicament i política en la defensa de la nostra causa en l'àmbit internacional.

Answer: la seva disposició a ser investit

Question: Què ha notificat Sànchez?

Answer: a la seva investidura

Question: A què renuncia per ara Jordi Turull?

Answer: Junts per Catalunya

Question: Qui ha plantejat convocar de nou un ple d'investidura de Jordi Sànchez?


Boris Johnson demana als Estats Units i a la Xina que eliminin els aranzels

Context: El primer ministre britànic, Boris Johnson, ha demanat als Estats Units i a la Xina que eliminin els aranzels que darrerament s'han imposat mútuament a les importacions, enmig de la guerra comercial. Johnson afirma que està 'molt, molt preocupat' per aquest estira-i-arronsa. Anant cap a la cimera del G-7 a Biarritz, ha dit als periodistes que 'aquesta no és la manera de procedir. A banda tota la resta, qui dóna suport als aranzels s'arrisquen a ser culpat per la recessió de l'economia mundial' independentment de si és cert. 'Vull veure que el comerç mundial s'obre, vull veure que les tensions s'apaivaguen i vull veure que es treuen els aranzels', ha afegit. És previst que Johnson es reunirà demà amb el president nord-americà Donald Trump, per discutir la possibilitat d'un acord comercial entre els EUA i el Regne Unit.

Answer: Biarritz

Question: On s'ha celebrat la cimera del G-7?

Answer: Donald Trump

Question: Amb qui s'ha de reunir Johnson?

Answer: per discutir la possibilitat d'un acord comercial entre els EUA i el Regne Unit

Question: Per què es reunirà demà Johnson amb Donald Trump?


ERC es tem un nou vet del PP per accedir als secrets oficials

Context: ERC ha sondejat el PP al congrés espanyol per veure si en aquesta nova legislatura podrà entrar a la comissió que reuneix els diputats amb accés a secrets oficials i que vigila el Centre Nacional d'Intel·ligència (CNI), però el portaveu adjunt dels republicans, Gabriel Rufián, tem un nou veto del partit majoritari, com passa des del 2012. D'acord amb el reglament del congrés, els diputats autoritzats per accedir a secrets oficials han de ser elegits pel ple en una votació secreta mitjançant papereta en urna i necessiten tenir un suport d'un mínim de tres cinquens de la Cambra (210 diputats). Només hi pot entrar un per grup parlamentari, que habitualment és el portaveu. Des de C's ja van avançar que, quan calgui elegir els parlamentaris que puguin accedir a matèries classificades, els 32 diputats de la formació taronja no donaran suport a candidats independentistes, ni d'ERC ni del PDC o Bildu pel grup mixt. No n'hi ha prou amb el PSOE i Units Podem El desmarcatge de C's impedeix que aquests partits assoleixin els suports suficients només amb el suport de PSOE i Units Podem, de manera que necessitaran el concurs del PP per poder formar part d'aquest selecte 'club' amb accés a informació classificada. En aquest context, el portaveu d'ERC al congrés, Gabriel Rufián, ha reconegut a Europa Press que la seva formació ha sondejat el PP per conèixer els seus plans al respecte i el seu pronòstic no és optimista: 'Estem convençuts que no ens deixaran, vam perdre la innocència fa molt'.

Answer: 210

Question: Quants diputats constitueixen tres cinquens de la Cambra?

Answer: a candidats independentistes, ni d'ERC ni del PDC o Bildu pel grup mixt

Question: A qui no donaran suport els diputats de C's?

Answer: que la seva formació ha sondejat el PP per conèixer els seus plans

Question: Què ha manifestat Gabriel Rufián a Europa Press?


Uber i Cabify suspenen temporalment l'activitat a Barcelona després d'haver denunciat agressions

Context: El sector de les VTC, les llicències utilitzades per companyies com Uber o Cabify, ha aturat temporalment l'activitat a Barcelona després d'haver denunciat agressions a conductors i 'fins que la situació no estigui sota control'. La patronal de les empreses VTC, Unauto, ha explicat en un comunicat avui a la tarda que la decisió és 'conseqüència dels atacs organitzats per grups radicals' als seus conductors durant la vaga de taxistes. Unauto ha difós imatges d'atacs a vehicles VTC a diferents punts de la capital catalana i ha demanat 'l'empara de les institucions i de les forces de seguretat' perquè 'intervinguin i protegeixin els milers de treballadors del sector' als quals 'no solament es nega el dret de treballar sinó que veuen perillar la seva integritat física de manera cada vegada més acusada'. Fonts de la patronal han assegurat a l'ACN que esperen que l'actuació de les forces de seguretat els permeti tornar a operar 'les pròximes hores' i han assegurat que denunciaran totes les agressions a conductors i vehicles VTC que s'han produït. 'De les més petites a les més fortes', han afirmat.

Answer: agressions a conductors

Question: Què han denunciat Uber i Cabify?

Answer: durant la vaga de taxistes

Question: Quan van ser els atacs a conductors?

Answer: les pròximes hores

Question: Quan espera Unauto que podran tornar a operar?


Boya abandona el secretariat nacional de la CUP per agressions psicològiques

Context: Mireia Boya ha anunciat que abandona el secretariat nacional de la CUP. En un comunicat penjat a les xarxes, l'ex-diputada relata agressions psicològiques per part d'una persona que integrava l'equip de la CUP al parlament. 'Vaig partir un episodi continuat d'agressió psicològica que m'ha suposat una gestió emocional complicada encara oberta.' Boya diu que ha tornat a coincidir amb la mateixa persona al secretariat nacional i que el partit ha preferit 'capgirar les prioritats'. 'He marxat per això, necessito temps per cuidar-me. I per primer cop me l'agafo', afegeix. He deixat el Secretariat Nacional de la CUP, per cuidar-me i volent explicar-me.

Answer: a les xarxes

Question: On ha publicat Mireia Boya el seu comunicat?

Answer: que abandona el secretariat nacional de la CUP

Question: Què ha comunicat Mireia Boya?

Answer: d'una persona que integrava l'equip de la CUP al parlament

Question: De qui provenien les agressions psicològiques que rebia Mireia Boya?


La junta electoral avala la pancarta penjada per Torra que demana llibertat d'expressió

Context: La junta electoral espanyola permet que continuï penjada la pancarta sobre la llibertat d'expressió, col·locada divendres a la tarda al Palau de la Generalitat. 'Llibertat d'opinió i d'expressió. Article 19 de la Declaració Universal dels Drets Humans', es llegeix a la nova pancarta. Aquesta va ser la resposta del president, Quim Torra, a les amenaces de la junta i de la fiscalia, que havien anunciat una querella per desobediència contra ell i que ara ja està formalitzada. Segons fonts de la Junta, el passat divendres els Mossos van fer arribar al president d'aquest organisme, Segundo Menéndez, una consulta sobre la tercera pancarta que el president de la Generalitat va ordenar penjar al balcó del Palau. En una resolució que no va transcendir, el president de la junta va respondre al comissari en cap dels Mossos que la nova pancarta no vulnera la Llei Orgànica del Règim Electoral General (LOREG), ni tampoc cap resolució anterior de la Junta.

Answer: sobre la llibertat d'expressió

Question: Quina pancarta permet que continuï penjada la junta electoral?

Answer: Llibertat d'opinió i d'expressió. Article 19 de la Declaració Universal dels Drets Humans

Question: Què es llegeix a la nova pancarta?

Answer: la Llei Orgànica del Règim Electoral General

Question: Quina llei no vulnera la nova pancarta?


Identifiquen que el tabac fa menys efectiu un fàrmac contra el càncer de pulmó avançat

Context: Investigadors de la Universitat de Barcelona (UB) i de l'Hospital Clínic han identificat els mecanismes moleculars de resistència a un tractament contra el càncer de pulmó avançat i han constatat la implicació del tabac en aquesta manca d'efectivitat. El Nintedanib, desenvolupat per Boehringer Ingelheim, és un fàrmac que ha mostrat eficàcia en el tractament de l'adenocarcinoma de pulmó. L'estudi descriu que les partícules del fum del tabac modifiquen epigenèticament un gen, de manera que acaben reduint la seva activitat i augmenten la resistència al fàrmac. Els resultats de l'estudi també podrien tenir implicacions en el disseny d'estratègies terapèutiques per tractar l'adenocarcinoma amb diferents combinacions de medicaments, reduint així els efectes secundaris de teràpies com la radioteràpia.

Answer: tabac

Question: Què està implicat en la manca d'efectivitat del medicament?

Answer: Boehringer Ingelheim

Question: Qui ha desenvolupat el Nintedanib?

Answer: en el tractament de l'adenocarcinoma de pulmó

Question: En què s'ha mostrat eficaç el Nintedanib?


El president Quim Torra es reuneix amb la batllessa de Barcelona Ada Colau

Context: El president de la Generalitat, Quim Torra, i la batllessa de Barcelona, Ada Colau, es reuniran a les 16.30 al Palau de la Generalitat. És la primera trobada formal d'ençà que Torra va prendre possessió. Després de la reunió, Colau i la portaveu del govern, Elsa Artadi, faran una compareixença de premsa. Colau ha expressat unes quantes vegades la voluntat de reunir-se amb Torra per abordar qüestions urgents i pendents d'ençà de l'aplicació de l'article 155 de la constitució espanyola, com ara l'habitatge. Al matí, Torra té previst de reunir-se amb dirigents sindicals i patronals. Començarà a les 9.30 amb el secretari general de CCOO de Catalunya, Javier Pacheco, i el d'UGT Catalunya, Camil Ros.

Answer: Palau de la Generalitat

Question: Quin palau acollirà la reunió de Quim Torra amb Ada Colau?

Answer: Després de la reunió

Question: Quan faran Colau i Artadi una compareixença de premsa?

Answer: amb dirigents sindicals i patronals

Question: Amb qui té pensat Torra fer una trobada al matí?


Sánchez cedeix i decreta el confinament total quinze dies tard i 5.500 morts després

Context: El president del govern espanyol, Pedro Sánchez, ha decretat avui el confinament total de la població de l'estat espanyol. Fa quinze dies que va declarar l'estat d'alarma, tot restringint la mobilitat amb un confinament parcial. Sense restriccions fermes en la majoria de feines (llevat de restauració i locals d'oci, entre d'altres) i sense tancar ports ni aeroports, ni tampoc l'epicentre de l'epidèmia, que aleshores era Madrid, en contra del criteri dels científics i del govern de la Generalitat, encapçalat pel president Torra, que també demanava el tancament total de Catalunya. No haver ordenat el tancament de Madrid, segons que demostren les estadístiques, ha fet que el brot s'estengués arreu de l'estat, disparant Espanya com un dels dos estats que evolucionen pitjor del món, frec a frec amb els Estats Units. Diversos científics han demanat repetidament al president del govern espanyol que ordenés el confinament total, i li han recordat que les mesures no eren prou dures. Tanmateix, l'executiu espanyol s'ha vantat d'haver aprovat les mesures 'més dures i més dràstiques d'Europa i del món'.

Answer: quinze

Question: Quants dies fa que Sánchez va decretar l'estat d'alarma?

Answer: No haver ordenat el tancament de Madrid

Question: Què ha fet que el virus s'estengués a tot l'estat?

Answer: confinament total de la població de l'estat espanyol

Question: Què ha decretat Sánchez avui?


Les esquerres arriben a un acord a les Illes Canàries i aparten Coalició Canària després de vint-i-sis anys al govern

Context: El PSOE finalment ha pogut aconseguir el suport de Nova Canàries (NC), Podem i Agrupació Socialista Gomera (ASG) per governar l'arxipèlag els quatre anys vinents, fet que permetla investidura del socialista Ángel Víctor Torres. D'aquesta manera, els quatre partits sumen trenta-set diputats – la majoria està en trenta-sis escons -, ja que als vint-i-cinc del PSOE se sumen els cinc de NC, els quatre de Podem i els tres d'ASG, que finalment s'ha decantat pel pacte d'esquerres. El pacte suposa que s'aparti del govern a Coalició Canària, que l'havia encapçalat ininterrompudament d'ençà de 1993, quan una moció de censura va fer perdre la presidència al PSOE. Així, l'acord programàtic per a la governabilitat de l'arxipèlag ha estat subscrit pel secretari general del PSOE de Canàries, Ángel Víctor Torres; el president de Nova Canàries (NC), Román Rodríguez; la secretària general de Podem Canàries, Noemí Santana; i el president d'ASG, Casimiro Curbelo. En una trobada feta a Santa Cruz de Tenerife i en el qual s'han donat cita els dirigents del PSOE, NC, Podem i ASG, han fet balanç del treball realitzat en les últimes setmanes, han intercanviat diferents documents, i finalment han optat per pactar, segons el comunicat emès pels socialistes. 'L'Acord per a un govern de Progrés i de Canvi per a Canàries', com ho han definit, el presentaran el dissabte, 22 de juny, a l'illa de Tenerife.

Answer: trenta-set

Question: Quants diputats tenen Nova Canàries, Podem, Agrupació Socialista Gomera i PSOE?

Answer: pel pacte d'esquerres

Question: Per qui s'ha decidit l'ASG?

Answer: Tenerife

Question: En quina illa es donarà a conèixer l'acord?


El PSC pressiona Colau per acordar un govern amb els vots de Valls

Context: El cap de llista del PSC a l'Ajuntament de Barcelona, Jaume Collboni, pressiona Ada Colau per acordar un govern de BComú i els socialistes amb el vot 'sense condicions' de la candidatura de Manuel Valls a la investidura. Collboni ha dit a TVE que espera reunir-se amb la batllessa en funcions 'en els pròxims dies' per explorar aquesta possibilitat, i ha insistit que el seu compromís és tenir un alcalde progressista i un govern fort que no sigui independentista. Ha subratllat que el suport de Valls no té cap contrapartida, i això deixa 'un gran marge de maniobra per establir un programa de govern a favor de l'habitatge i les polítiques socials, que és el que la gent ha votat', ha reiterat. També ha apuntat que per a ell no és cap problema que Colau sigui la batllessa, perquè va obtenir millors resultats. Collboni ha apostat per formar un govern 'd'esquerres, ampli i sòlid', com els que hi havia a la ciutat abans, i ha recordat que entre comuns i PSC sumarien 18 regidors. 'La gent ens està demanant més seguretat, polítiques socials.

Answer: Jaume Collboni

Question: Qui pressiona a Ada Colau?

Answer: perquè va obtenir millors resultats

Question: Per què diu Collboni que ja li està bé que Colau sigui alcaldessa?

Answer: d'esquerres, ampli i sòlid

Question: Per quin govern ha apostat Collboni?


Rajoy no pensa reconèixer una victòria independentista, ni en vots ni en escons

Context: El president del govern espanyol, Mariano Rajoy, ha dit avui en una entrevista a Onda Cero que ni els escons ni els vots no serveixen per a 'legitimar suposadament una operació il·legal', perquè la llei 'està per sobre de les altres consideracions'. Rajoy ha advertit que el seu govern portarà al Tribunal Constitucional espanyol tots els passos que el parlament sorgit del 27-S pugui fer cap a la independència i ha acusat el president Mas i les formacions sobiranistes de no tenir voluntat de diàleg, sinó 'de monòleg'. També ha pronosticat que el possible govern que formi Junts pel Sí tindrà forts problemes d'estabilitat perquè encabirà representants d'opcions i corrents polítics oposats. 'És una barreja que no pot unir res', ha dit. Una aliança de partits unionistes Ha admès que aquesta última setmana de campanya era molt important i que tenia moltes esperances que els partits sobiranistes no aconseguissin majoria absoluta al parlament. Si les forces independentistes no obtenen majoria absoluta –ha dit–, el PP i el seu govern treballaran per una aliança amb més partits no independentistes per formar govern.

Answer: per sobre de les altres consideracions

Question: On està situada la llei segons Rajoy?

Answer: d'estabilitat

Question: Quins problemes diu Rajoy que tindrà el futur govern de Junts pel Sí?

Answer: de monòleg

Question: De quina voluntat acusa Rajoy a les formacions sobiranistes?


Un quart ultra serà jutjat per la intimidació a Mónica Oltra

Context: Pedro Vicente Rodríguez, conegut com a Pere Vicent i president d'España 2000 a Xirivella, també serà jutjat per la intimidació ultra al domicili de la vice-presidenta Mónica Oltra. En un principi, la jutgessa tan sols va citar tres de les nou persones, entre elles el líder d'España 2000 José Luís Roberto, que es van presentar de nit amb màscares del film Scream i una bandera espanyola davant la casa d'Oltra. Posteriorment, però, l'advocacia de la Generalitat va notificar el jutjat que el diari Público havia identificat Pedro Vicente Rodríguez com un altre dels autors i ara ha estat inclòs en la investigació. Segons el TSJ valencià, la jutgessa considera que aquests fets poden ser constitutius d'un delicte llei d'amenaces, castigats amb penes de multa segons l'article 171.7 del codi penal, que preveu d'un mes a tres de sanció per amenaces lleus. Els concentrats van fer sonar l'himne espanyol i pasdobles mentre enregistraven l'interior del domicili i retransmetien l'acció per internet. La Fiscalia de València va investigar els fets després d'una denúncia interposada per l'advocacia de la Generalitat Valenciana en la qual s'adjuntava el vídeo difós i s'assenyalava el desconcert i la intimidació causada en l'entorn familiar d'Oltra per aquesta concentració.

Answer: España 2000 a Xirivella

Question: De què és president Pere Vicent?

Answer: en la investigació

Question: On ha estat inclòs Pere Vicent?

Answer: amenaces

Question: De quin delicte poden ser constitutius els fets?


Trump comença la retirada de les tropes americanes de Síria

Context: La Casa Blanca ha confirmat aquest dimecres l'inici de la retirada militar de Síria i el començament d'una 'nova fase' de la campanya, després que el president dels Estats Units, Donald Trump, hagi donat per 'derrota' el grup Estat Islàmic. 'Hem derrotat ISIS a Síria, la meva única raó per estar aquí durant la Presidència Trump', ha dit el mateix president en el seu compte de Twitter, sense entrar en més detalls. Després de les informacions publicades en diversos mitjans que donaven per fet l'inici de la retirada dels 2.000 militars nord-americans, la portaveu de la Casa Blanca, Sarah Sanders, ha tret un comunicat en el qual confirma el que ja tots donaven per segur després del críptic tuit de Trump. Així mateix, Sanders ha destacat que 'els Estats Units ha derrotat el califat territorial' d'Estat Islàmic i, si bé ha advertit que les 'victòries' no impliquen el final de la coalició antiterrorista, sí que suposen un punt d'inflexió. 'Hem començat a portar a casa tropes dels Estats Units mentre passem a la següent fase', ha explicat. Sobre els terminis, fonts del Govern han explicat que tot el personal diplomàtic abandonarà Síria en un termini de 24 hores i han assenyalat que la retirada dels efectius militars encara durarà entre 60 i 100 dies.

Answer: 2.000

Question: Quants militars nord-americans sortiran de Síria?

Answer: un punt d'inflexió

Question: Què suposen per a Sanders les victòries americanes sobre el terrorisme?

Answer: en un termini de 24 hores

Question: Quan deixaran Síria els treballadors diplomàtics?